
	מכרז פומבי לשכירת נכס ברח' הרב ברלין 20 בירושלים


מסמך תשובות הבהרה:
להלן השאלות ותשובות ההבהרה למכרז תוך הפנייה לסעיף הרלוונטי במסמכי המכרז.
1. התשובות המובאות להלן מחייבות את כל המציעים, מהוות חלק בלתי נפרד ממסמכי המכרז וגוברות על הנוסח המובא במכרז.
2. אין באי התייחסותה של ועדת המכרזים לשאלה כלשהי או לפרט כלשהו בשאלה, כדי להוות הסכמה להנחותיו של השואל, או כדי לשנות בדרך כלשהי את פרשנות תנאי המכרז.
3. אלא אם נאמר אחרת, לכל המונחים והמושגים האמורים במכתב הבהרה זה תהיה הפרשנות כאמור במסמכי המכרז.
שאלות המשתתפים והבהרות המזמינה:

	מספר סידורי
	הסעיף במכרז
	הבהרה מתבקשת
	תשובת הוועדה

	1 
	
	מה הייתה הערכת השמאי לנכס?
	הערכת השמאי אינה מפורסמת למציעים.

	2 
	סעיף 1 ב' להזמנה וסעיף 7 להסכם השכירות
	במקרה של עבודות תמ״א כפי שהצהרתם שצפוי (סעיף. 1.ב.) האם שכר הדירה ישתנה, וכיצד? למותר לציין שהפחתה במקרה של תמ״א היא מתבקשת ומאד מקובלת במגזר הפרטי.
	בסוף סעיף 7 להסכם השכירות יתווסף סעיף קטן 7.5 בנוסח הבא: "ככל שיתבצעו בבניין עבודות במסגרת פרויקט חיזוק ועיבוי (לפי תמ"א 38/1 או כל תוכנית שתחליף אותה) דמי השכירות יופחתו ב-30% ביחס לדמי השכירות הקבועים בסעיף זה, למשך תקופת ביצוע העבודות בלבד".

	3 
	סעיף 1 ג' להזמנה
	בסעיף 1.ג. כתוב ״כעבור שנה מתחילת תקופה השכירות (…) ולשוכר תהיה האפשרות להודיע למשכיר על תום תקופת השכירות בהתראה של 60 ימים מראש״- האם גם ההודעה מראש של השוכר מתקיימת רק כעבור שנה מתקופת השכירות?
	גם הזכות של השוכר להודיע למשכיר על תום תקופת השכירות בהתראה של 60 ימים מראש תתקיים רק כעבור שנה מתחילת תקופת השכירות.

אין שינוי במסמכי המכרז.

	4 
	סעיפים 34 עד 41 להזמנה
	מסעיפים 30-41 לא ברור מי ממשיך להליך התחרותי הנוסף (ההתמחרות), האם רק שתי ההצעות הגבוהות ביותר או ייתכן ויותר מציעים ימשיכו לשלב זה?
	בהתמחרות יהיו רשאים להשתתף כל המציעים בעלי ההצעות הכשרות, כמפורט בסעיף 35 להזמנה.

אין שינוי במסמכי המכרז.

	5 
	סעיף 16 להסכם
	לערבות בנקאית כפי שההסכם מחייב יש עלויות שנתיות לא קטנות עבור שוכר מן המניין (בשונה מחברה בע״מ ואשר אינו מחזיק חשבון בנק עיסקי). מבקש להמיר את הערבות הבנקאית בצ׳ק בנקאי.
	הבקשה נדחית.

אין בשינוי במסמכי במכרז.




